[{"text_idx": "#000003", "text": "Joe Biden on peale ametisseasumist ka\u0308itunud to\u0303elise progressiusklikuna, alates kultuurisfa\u0308a\u0308rist kuni so\u0303java\u0308e ja majandusvallani. Tema poolt esimesel ametina\u0308dalal enneolematul hulgal allkirjastatud kolmku\u0308mmend kaks presidendi korraldust (executive orders) na\u0308itavad, et demokraadid kavatsevad suurendada korraldustega valitsemise mahtu ma\u0308a\u0308rani, mida Ameerika U\u0308hendriikide ajaloos pole kunagi varem na\u0308htud. Lisaks on ko\u0303ik Bideni valitsuse ministrid poliitilisest keskteljest a\u0308ratuntavalt vasemal ja jagavad Bideni progressistlikku ideoloogiat."}, {"text_idx": "#000005", "text": "Isegi kui progressiusu ha\u0308vitav olemus on ajalukku vaadates ko\u0303igile na\u0308ha, on progressistid vo\u0303tnud ta\u0308na u\u0308le pea kogu poliitilise- ja sotsiaalsfa\u0308a\u0308ri institutsioonid ning selle ka\u0308igus vaigistanud ko\u0303ik erimeelsed ha\u0308a\u0308led."}, {"text_idx": "#000014", "text": "Ilmselt pole Ameerika progressistide seas suuremat dogmat kui see, et nafta- ja gaasito\u0308o\u0308stus po\u0303hjustavad \"kliimakriisi\", mis va\u0308idetavalt matab planeedi enda alla ja ha\u0308vitab elu. Seeto\u0303ttu pole u\u0308llatav, et Keystone'i projekt on olnud pikka aega keskkonnaaktivistide sihikul, kuna suur osa selle kaudu transporditavast naftast on pa\u0308rit Kanada to\u0303rvaliivadest. The New Yorker kirjutab torujuhtmeprojekti peatamise toetuseks:"}, {"text_idx": "#000015", "text": "2011. aasta kevadel aitas NASA kliimateadlane James Hansen teha torujuhtme vastasest vo\u0303itlusest kliimaso\u0303ja, osutades kui palju su\u0308sihappegaasi sisaldavad Kanada to\u0303rvaliivade deposiidid ja va\u0308itis, et kui need ko\u0303ik kasutusele vo\u0303etakse, ta\u0308hendab see kliima jaoks \"lo\u0303ppu\"."}, {"text_idx": "#000016", "text": "Hanseni viimase kolme aastaku\u0308mne ennustused meenutavad neid majandusteadlasi, kes on ennustanud ku\u0308mmet majanduslangust viimasest kahest, kuid antud juhul on tegu ajakirjanikuga, kes pole ainult kliimamuutuste kultuse ha\u0308a\u0308letoru, vaid me peame uskuma, et kui Keystone'i projekt ja\u0308tkub ja Kanada to\u0303rvaliivasid edasi kaevandatakse, siis Maa temperatuur to\u0303useb nii ko\u0303rgeks, et planeet muutub elamisko\u0303lbmatuks. (See, kas ta\u0308naseid naftahindu arvestades on to\u0303rvaliivu majanduslikult mo\u0303istlik kaevandada, on teine lugu, kuid Biden ei lo\u0303petanud torujuhtmeprojekti, kuna sellel pole majanduslikku mo\u0303tet, vaid selle to\u0303ttu, et tema valitsuse u\u0308le vo\u0303imutseb keskkonnaaktivistide jo\u0303uk, kes vihkavad ko\u0303iki maapo\u0303uest tulevaid ku\u0308tuseid.)"}, {"text_idx": "#000018", "text": "Esiteks ja ko\u0303ige olulisem selliste kavade juures on, et kui Bidenil isegi o\u0303nnestub lo\u0303petada 2035. aastaks \u2013 ta\u0308htaeg, mis on moes virgunud poliitikute ja korporatsioonide, nagu na\u0308iteks GM, seas \u2013 ko\u0303igi \"fossiilku\u0308tuste\" kasutamine, siis pole ikkagi kindel, et sellel oleks mingit ma\u0308rkimisva\u0308a\u0308rset (vo\u0303i ma\u0308rkimisva\u0308a\u0308ritut) mo\u0303ju maailma kliimale."}, {"text_idx": "#000022", "text": "Kas tegemist on mittekuhugi suunduvate su\u0308stikrongidega Californias, a\u0308ra ku\u0308lmunud tuulegeneraatoritega Texases, vo\u0303i aeglase ja kindla Minneapolise ning Portlandi sarnaste linnade ha\u0308vitamisega, ko\u0303igi selliste juhtumite ku\u0308ljest leiab progressiusuliste vo\u0303imu so\u0303rmeja\u0308ljed. Kirjutades Minneapolise, mida ta\u0308na juhivad ultraprogressistid, kohutavast allaka\u0308igust, leiab Kevin Williamson:"}, {"text_idx": "#000023", "text": "Kuritegevus, kodutute laagrid, ma\u0308ratsemised, kuritegevus, hullumeelne vasakvo\u0303im, kuritegevus, va\u0308ljaheited, va\u0308givaldsed meeleavaldused, peavoolu liberaalseid demokraate eemale peletavad ko\u0303rgid vasakaktivistid, plaatidega kinninaelutatud akendega poed kesklinnas, sotsiaalmeedia toel aetav o\u0303el ja inimeste elusid ha\u0308vitav poliitika, kuritegevus, kuritegevus ja kuritegevus ja ja\u0308tkuvalt kuritegevus \u2013 see on ta\u0308nane Minneapolis, kus kenast Minnesotast on saanud vastik Minnesota. [Kena Minnesota (Minnesota nice) on USA-s levinud stereotu\u0308u\u0308p, et osariigi elanikud on eriliselt lahked.]"}, {"text_idx": "#000024", "text": "Ra\u0308a\u0308gime esmalt kuritegevusest. Ko\u0303ik teevad seda."}, {"text_idx": "#000025", "text": "\"Me kolime a\u0308ra,\" ra\u0308a\u0308gib u\u0308ks pikalt Minneapolise kesklinnas elanud inimene. \"Enne Covidit ka\u0308isin ma iga pa\u0308ev jala to\u0308o\u0308l. Teil pole mulle vo\u0303imalik piisavalt palju maksta, et ma seda ta\u0308na teeksin \u2013 ja tegemist on ainult u\u0308he miiliga (1,6 km). Linn on muutunud.\""}, {"text_idx": "#000026", "text": "See on kindlasti ka 553 inimese kogemus, keda eelmisel aastal Minneapolises tulistati, mis on terve po\u0303lvkonna jooksul suurim ohvrite arv. Ro\u0308o\u0308vid, kallaletungid, vargused, autovargused ja ko\u0303ik muu sarnane on linnas to\u0303usuteel. Samas linna volikogu ha\u0308a\u0308letas politsei eelarve va\u0308hendamise poolt ja seeja\u0308rel palkas kohe eraturvafirma oma liikmeid kaitsma."}, {"text_idx": "#000027", "text": "Kolme jo\u0303uametkonna rakkeru\u0308hm, mille u\u0308lesandeks on Kaksiklinnades (Minneapolise ja Saint Pauli linnastu) plahvatuslikult kasvanud autovargustele piiri panemine, arreteeris kolme pa\u0308evaga 46 inimest, kellele esitati kokku 69 kuriteosu\u0308u\u0308distust. Enamus arreteeritutest pa\u0308a\u0308sesid kohe vabadusse, kuna Covid-19 to\u0303ttu inimesi vangi ei panda."}, {"text_idx": "#000028", "text": "Normaalsel ajal ja normaalsetes linnades paneks kunagi o\u0303itsevast linnast so\u0303jatsooni tegemine helisema ha\u0308irekellad ja hakataks no\u0303udma poliitilisi ning majanduslikke muutuseid. Progressistid ja eriti vasaka\u0308a\u0308rmuslastest progressiusulised ei ole normaalsed inimesed ning nemad tegutsevad maailmas, millest enamus meist ei saa aru, vo\u0303i ei taha mo\u0303ista. Kui normaalsed linnapead ja volikogude liikmed soovivad, et nende linnad oleksid vo\u0303imalikult elamisva\u0308a\u0308rsed, siis Minneapolises vo\u0303imul olevad radikaalid usuvad, et selliste soovide taha on peidetud puhas rassism:"}, {"text_idx": "#000030", "text": "Meeks maalib Minneapolise poliitilisest keskkonnast kurva pildi: vabariiklased on linna maha ja\u0308tnud ja neid pole aastaku\u0308mneid kohalikus poliitikas pea enam olemas; parteikoosolekute (caucus) su\u0308steem ja ja\u0308rjestatud valikute (ranked-choice) valimised seavad ta\u0308iskohaga poliitaktivistid vo\u0303rreldes kodanike heaolu eest seisvate kogukondade vabatahtlike juhtidega eelisseisu; s\u030campanjaa\u0308a\u0308rmuslus (boutique radicalism) on asendanud sellised vanamoelised elamisva\u0308a\u0308rsuse teemad, nagu parkide hooldus ja kuritegevus; ja uus to\u0303ug poliitikuid tegelevad pigem suurejooneliste ideoloogiliste teemadega kui linna ha\u0308sti juhtimise raske to\u0308o\u0308ga. Ko\u0303ige tipuks on s\u030cokeeriv sotsiaalmeedia kommete ja stiili o\u0303elus, mis on tunginud pa\u0308ris maailma poliitilisse ruumi."}, {"text_idx": "#000031", "text": "\"See on \"tugevamad ja\u0308a\u0308vad ellu\" maailm,\" ja\u0308tkab Meeks, \"ja a\u0308a\u0308rmuslased on vo\u0303itnud\"."}, {"text_idx": "#000036", "text": "Kuid pu\u0308u\u0308des likvideerida Minneapolisest rassismi ta\u0308ielikult, on vo\u0303imulolijad u\u0308hekorraga laiendanud rassismi mo\u0303istet ja seeja\u0308rel pu\u0308u\u0308dnud rassismis su\u0308u\u0308distatud inimesi u\u0308lirangelt karistada, ra\u0308a\u0308kimata sotsiaalmeedia kasutamisest nende ha\u0308bistamiseks ning po\u0303lu alla panemiseks. Tulemuseks on midagi sarnast Mao kultuurirevolutsiooniga Hiinas; midagi, mis on po\u0303hjustanud u\u0308hiskondliku murrangu, a\u0308ssitanud inimesed u\u0308ksteise ko\u0303ri kallale, mille eesma\u0308rgiks on, et inimesed ka\u0308ituksid vastavalt pidevalt muutuvale \"revolutsioonilisele teadlikkusele\". Selline ka\u0308itumine ei too rasside vahele rahu ega tee u\u0308hiskonda paremaks, vaid lahutab inimesi veelgi rohkem, ku\u0308lvates viha inimeste vastu, kelle va\u0308idetavad u\u0308leastumised ei o\u0303igusta kuidagi neile osaks saanud karistust."}, {"text_idx": "#000037", "text": "Tulemuseks pole rassismi likvideerimine, vaid veelgi suurem sotsiaalse lo\u0303ime ha\u0308ving. See lo\u0303peb olukorraga, kus ei ole enam olemas mingit sotsiaalset harmooniat, vaid ainult valesu\u0308u\u0308distuste ma\u0308dasoo, mida su\u0308vendab sotsiaalmeedia. See on maailm, milles enamus inimesi ei taha elada, kuid see on viljakas pinnas poliitilistele a\u0308a\u0308rmuslastele, kes kasutavad sellist su\u0308steemi a\u0308ra sotsiaalse ha\u0308vingu ku\u0308lvamiseks."}, {"text_idx": "#000041", "text": "Mahapo\u0303letatud majad, laudadega kinni lo\u0308o\u0308dud poeaknad, augulised ta\u0308navad, kodutute laagrid, pru\u0308gisse uppuvad ta\u0308navad pole midagi muud kui a\u0308a\u0308rmuslaste \"to\u0303eliselt o\u0303iglase u\u0308hiskonna\" ehitamise tulemus."}, {"text_idx": "#000049", "text": "Karol Kallas: teadusmaailmas valitseb ideoloogilise kahepalgelisuse kriis"}, {"text_idx": "#000056", "text": "(: ) kivisildniku luulukontroll: Maha lu\u0308u\u0308riline s\u030cokolaad, anna karbonaadi"}, {"text_idx": "#000061", "text": "Briti ajalugu on va\u0308idetavalt \"must\""}]